**Lekciju cikls “Daugavpils novads Latvijas simtgadē: likteņskaitļi”**

**\*** Cikla ietvaros četras lekcijas ir veltītas medaļu māksliniecei Valentīnai Zeilei:   
**“1937 – Latvijas tēlniecības personība – medaļu māksliniece V. Zeile”**,   
**“1971 – Āfrika manā sirdī (Āfrikai veltīts Zeiles skulptūru cikls)”,   
“1982 – V. Zeile: Latvija –Francija: Latvijas māksla Parīzē”,   
“1996 V. Zeiles darbu “atgriešanās” Naujenē, tēlniecības darbu kolekcija Naujenes Novadpētniecības muzejā”.**   
Tā ir iepazīšanās ar Naujenes Novadpētniecības muzeja tēlniecības darbu kolekciju un intriģējošs stāsts par mākslinieces personību, liktenīgo ceļojumu uz Āfriku, par māksliniecei nolemto ceļu uz Parīzi un iekļaušanos Francijas mākslas vidē.

**\*** Lekcijā **“1275 – Dinaburgas pils: Latvijas otrās lielākās pilsētas – Daugavpils pilsētas dibināšana”**varēs ieskatīties Livonijas ordeņa viduslaiku bruņinieku Dinaburgas pils vēstures lappusēs un apmeklēt pils vēsturisko atrašanās vietu – Dinaburgas pilskalnu.  
  
**\***  Lekcijas **“1986 – HES celtniecība: Slutišķu sādžas kultūrvēsturiskais mantojums”**un **“1991 – Barikādes; Latvijas kinoleģenda – A. Slapiņš”** ļaus ieskatīties mūsu tautas atmodas ceļā uz Latvijas valsts atjaunošanu, par vērtībām, kas iznestas caur sāpēm un saglabātas, par idejiski stipriem cilvēkiem.  
  
**\***  Lekcijās **“1941 – Latvijas inteliģences deportācijas (mākslinieces S. Linartes bērnības atmiņu stāstījums)”** un **“1949. gada iedzīvotāju deportācijas Latvijā un Daugavpils novadā”** ir apkopotas latviešu tautas izdzīvošanas māksla izsūtījumā, zaudētas mājas, bērnības rūgtā garša svešumā, svešas varas šķirti likteņi un neaizmirstamas atmiņas.

Lekcijām ir nepieciešama iepriekšējā pieteikšanās!